Dan Atar

**Dan Atar** (født 1959) er en sveitsisk-norsk forsker og professor i klinisk kardiologi. Han er forskningsleder ved Oslo universitetssykehus og professor ved institutt for klinisk medisin ved Universitetet i Oslo. I tillegg til akademiske og kliniske oppgaver, er Atar redaktør for tidsskriftet ''Cardiology''.

## Bakgrunn og utdanning
Dan Atar ble født inn i en familie av medisinere i Freiburg i Vest-Tyskland. Faren hans, Zeev Atar, drev øyenlege praksis og moren, Dalia Atar, jobbet som sykepleier. Da han var fire år gammel flyttet familien til Basel i Sveits. Han fullførte sin medisinske utdannelse ved Universitetet i Basel og oppnådde en doktorgrad i 1985.

## Karriere
Atar fullførte sin postgraduate-utdanning ved Statens Universitetssykehus (Rigshospitalet) i København, (Danmark) under veiledning av Stig Haunsø, og ved Basel universitetssykehus i Sveits under veiledning av Felix Burkart. Senere flyttet han til Baltimore, der han først ble en del av teamet til Robert A. Vogel ved University of Maryland Medical Center i Baltimore hvor han studerte QCA (kvantitativ koronarangiografi), og fortsatte deretter ved Johns Hopkins University i Baltimore, der han ble med i forskningsgruppen til Eduardo Marbán.

Atar fikk sin første akademiske stilling som førsteamanuensis (Privatdozent) ved Universitetet i Basel i 1994, og sin første overlegestilling som assisterende professor ved Grüntzig angiografilaboratorium ved Zürich universitetssykehus, under Thomas F. Lüscher. Han jobbet deretter som overlege i København, Danmark.

I 2002 tiltrådte han en stilling som professor i kardiologi ved Aker universitetssykehus i Oslo, der han ble utnevnt til avdelingssjef. I 2014 ble Atar forskningsleder i medisinsk klinikk ved Oslo universitetssykehus og fortsatte som kardiologiprofessor ved Ullevål sykehus.

Samtidig med disse stillingene engasjerte Dan Atar seg i European Society of Cardiology (ESC). Der ble han i 2006 leder for arbeidsgruppen for kardiovaskulær farmakoterapi, og ble senere valgt som styremedlem. I perioden 2014–2016 var han ESCs visepresident, og i 2018 ble han valgt til eksekutiv sekretær/kasserer i styret. I 2024–2026 mandatet er han leder for «European Heart Academy» under ESC og «FESC Task Force».

Han ble utnevnt som redaktør for tidsskriftet *Cardiology* (Karger). Han har deltatt i flere utøvende styringskomiteer for kliniske studier over hele verden, spesielt som styreleder for FIRE-studien publisert i 2009, MITOCARE-studien 2015, og BETAMI-studien 2018–2025.

Han har sittet i åtte år i styret for Norsk Cardiologisk Selskap.

Gjennom hele sin akademiske karriere har han også praktisert som overlege innen kardiologi og behandlet pasienter både i sykehusavdelinger og i polikliniske konsultasjoner.

## Privatliv
Den 13. august 1988 giftet Dan Atar seg med Anne-Mette Kristensen i København. De fikk to barn sammen, Oliver David Atar og Eva Caroline Atar. Han ble enkemann i 2001, og giftet seg for andre gang 8. april 2008, med operasangeren og dekanus for operahøyskolen Anna Elisabet Einarsson. De har to barn sammen, Simon August Einarsson Atar og Viktor Samuel Einarsson Atar.

## Priser og utmerkelser
* I 1992 vant Dan Atar førstepremien i den vitenskapelige konkurransen arrangert av ISHR (International Society of Heart Research, European Section).
* I 1993 ble han tildelt den vitenskapelige prisen fra Dansk Selskab for Intern Medicin.
* I 1996 mottok han Swiss Cardiology Prize.
* I 2004 ble han visiting associate professor i medisin ved Johns Hopkins University, Baltimore, USA.
* I 2015 ble han tildelt Ole Storsteins pris av Norsk Cardiologisk selskap.
* I 2016 ble han tildelt æresdoktorgrad ved Universitatea de Medicină și Farmacie „Carol Davila" din București, Romania.
* I 2023 mottok han Hjerteforskningsprisen av Nasjonalforeningen for folkehelsen.

## Publikasjoner (utvalg)
* Granger, Christopher B.; Alexander, John H.; McMurray, John J.V.; Lopes, Renato D.; Hylek, Elaine M.; Hanna, Michael; Al-Khalidi, Hussein R.; Ansell, Jack; **Atar, Dan;** Avezum, Alvaro; Bahit, M. Cecilia; Diaz, Rafael; Easton, J. Donald; Ezekowitz, Justin A.; Flaker, Greg; Garcia, David; Geraldes, Margarida; Gersh, Bernard J.; Golitsyn, Sergey; Goto, Shinya; Hermosillo, Antonio G.; Hohnloser, Stefan H.; Horowitz, John; Mohan, Puneet; Jansky, Petr; Lewis, Basil S.; Lopez-Sendon, Jose Luis; Pais, Prem; Parkhomenko, Alexander; Verheugt, Freek W.A.; Zhu, Jun; Wallentin, Lars (15. september 2011). «Apixaban versus Warfarin in Patients with Atrial Fibrillation». *New England Journal of Medicine.* **365** (11): 981–992. doi: . PMID 21870978. S2CID 43262809.
* **Atar, Dan;** Arheden, Håkan; Berdeaux, Alain; Bonnet, Jean-Louis; Carlsson, Marcus; Clemmensen, Peter; Cuvier, Valérie; Danchin, Nicolas; Dubois-Randé, Jean-Luc; Engblom, Henrik; Erlinge, David; Firat, Hüseyin; Halvorsen, Sigrun; Hansen, Henrik Steen; Hauke, Wilfried; Heiberg, Einar; Koul, Sasha; Larsen, Alf-Inge; Le Corvoisier, Philippe; Nordrehaug, Jan Erik; Paganelli, Franck; Pruss, Rebecca M.; Rousseau, Hélène; Schaller, Sophie; Sonou, Giles; Tuseth, Vegard; Veys, Julien; Vicaut, Eric; Jensen, Svend Eggert (7. januar 2015). . *European Heart Journal.* **36** (2): 112–119. doi:. PMID 25179768.
* Munkhaugen J, Kristensen AMD, Halvorsen S, et al. (2025). «Beta-Blockers after Myocardial Infarction in Patients without Heart Failure». *New England Journal of Medicine.* doi:10.1056/NEJMoa2505985.
* Rossello X, Prescott EIB, Kristensen AMD, et al. (2025). «β blockers after myocardial infarction with mildly reduced ejection fraction». *The Lancet.* doi:[10.1016/S0140-6736(25)01592-2](https://doi.org/10.1016/S0140-6736(25)01592-2).
* Antman, Elliott M.; Hand, Michael; Armstrong, Paul W.; **Atar, Dan;** et al. (2008). «2007 Focused Update of the ACC/AHA 2004 Guidelines for the Management of Patients With ST-Elevation Myocardial Infarction». *Journal of the American College of Cardiology.* doi:10.1016/j.jacc.2008.12.017.

## Referanser


## Litteratur
* Vahanian, A. (14. desember 2014). «CardioPulse Articles». *European Heart Journal.* **35** (47): 3315–3320. doi:10.1093/eurheartj/ehu423. PMID 25500491.
* Purcarea, VL (2016). «Academic collaboration for health». *Journal of Medicine and Life.* **9** (3): 221–226. PMC 5154304. PMID 27974924.
* «Han er ein av Noregs 12 mest siterte i verda». Uniforum. 2016.
* Indremedisineren (side 23). 2017.
* Circulation. American Heart Association.

## Eksterne lenker
* Interview – the MITOCARE study presentation at ESC
* Prof Dan Atar at ESC Madrid 2025